**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR KLAIPĖDOS VALSTYBINĖS KOLEGIJOS BENDRADARBIAVIMO SUTARTIES PROJEKTUI**

2019 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 sprendimu Nr. T1-225, 7.7 punktu, Plungės rajono savivaldybės taryba nusprendžia:

1. Pritarti Plungės rajono savivaldybės ir Klaipėdos valstybinės kolegijos bendradarbiavimo sutarties projektui (projektas pridedamas).

2. Įgalioti Plungės rajono savivaldybės merą, o jo nesant - asmenį einantį Savivaldybės mero pareigas, pasirašyti sprendimo 1 punkte nurodytą Bendradarbiavimo sutartį.

Savivaldybės meras

SUDERINTA:

Administracijos direktorius M. Kaunas

Švietimo, kultūros ir sporto skyriaus vedėjas G. Rimeikis

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Sprendimą rengė Švietimo, kultūros ir sporto skyriaus vyr. specialistė V. Ruginytė

PRITARTA

Plungės rajono savivaldybės

tarybos 2019 m. spalio 31 d.

 sprendimu Nr. T1-

**Projektas**

**PLUNGĖS RAJONO SAVIVALDYBĖS**

**IR KLAIPĖDOS VALSTYBINĖS KOLEGIJOS**

**BENDRADARBIAVIMO SUTARTIS**

2019 m. .........................d. Nr. \_\_\_\_\_

Klaipėda

VšĮ Klaipėdos valstybinė kolegija, į. k. 111968056 (toliau – Kolegija), atstovaujama direktorės Gražinos Markvaldienės, veikiančios pagal Kolegijos statutą, ir Plungės rajono savivaldybė, į. k. 188714469 (toliau – Savivaldybė) pagal\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama Savivaldybės mero Audriaus Klišonio, sudarė šią sutartį.

1. **SUTARTIES OBJEKTAS**

1. Šios sutarties Šalys sutaria plėtoti bendradarbiavimą: keičiantis ir dalijantis patirtimi, žiniomis bei informacija; vykdant taikomuosius mokslinius tyrimus; organizuojant mokymus, seminarus, kursus ir darbuotojų kvalifikacijos tobulinimą bei perkvalifikavimą; rengiant ir vykdant nacionalinius bei tarptautinius projektus; organizuojant pramoginius, sporto, kultūrinius ir edukacinius renginius; stiprinant specialistų profesinius ryšius, analizuojant rinką ir verslo vystymąsi, ugdant Kolegijos studentų praktinius įgūdžius, skleidžiant naujas idėjas.

**II. ŠALIŲ ĮSIPAREIGOJIMAI**

1. Kolegija įsipareigoja:
	1. Pagal galimybes perduoti Savivaldybei įgytą gerąją patirtį, sukauptas žinias bei aktualią informaciją.
	2. Įtraukti Savivaldybę partneriu į Kolegijos vykdomus tarptautinius projektus, jei jie susiję su kitos Šalies vykdoma veikla.
	3. Kviesti Savivaldybės atstovus į Kolegijoje organizuojamus renginius, seminarus, konferencijas.
	4. Dalyvauti Savivaldybės skelbiamuose viešuosiuose konkursuose, siūlant kvalifikacijos tobulinimo, mokymo, tyrimų ir kt. paslaugas.
	5. Sudaryti sąlygas Kolegijos dėstytojų ir Savivaldybės darbuotojų (narių) bendradarbiavimui, kvalifikacijos tobulinimui, stažuotėms, mainams.
	6. Supažindinti Savivaldybę su Kolegijoje vykdomais taikomaisiais moksliniais tyrimais ir jų rezultatais.
	7. Sudaryti sąlygas Kolegijos studentams atlikti praktikas Savivaldybės įstaigose.
	8. Organizuoti Kolegijos ir Savivaldybės atstovų susitikimus, pristatant veiklos planus, pasiektus rezultatus, paskiriant už šią veiklą atsakingus asmenis.
	9. Informuoti Savivaldybę elektroniniu laišku, telefonu apie Kolegijos vykdomus naujus mokymus ir teikti kitą aktualią informaciją.
	10. Laikytis Lietuvos Respublikos asmens duomenų teisinės apsaugos įstatyme ir kituose asmens duomenų tvarkymą reglamentuojančiuose teisės aktuose numatytų nuostatų. Asmens duomenis galima perduoti tik tuo atveju, jei toks sutikimas gaunamas dėl konkretaus atvejo.
2. Savivaldybė įsipareigoja:
	1. Pagal galimybes Kolegijai perduoti įgytą gerąją patirtį, sukauptas žinias bei aktualią informaciją.
	2. Informuoti Kolegiją apie rinkos pokyčius, specialistų poreikį bei verslo vystymosi tendencijas (dalyvavimas baigiamųjų darbų gynimo procedūrose, diskusijose ir kituose renginiuose).
	3. Pagal galimybes sudaryti sąlygas Kolegijos studentams atlikti specialybės praktikas bei skirti kvalifikuotus praktikos vadovus.
	4. Pagal galimybes dalyvauti rengiant ir tobulinant Kolegijos studijų programas, atliekant taikomuosius mokslinius tyrimus, konsultuojant Kolegiją jai aktualiais klausimais.
	5. Sudaryti sąlygas Savivaldybės ir Kolegijos darbuotojų profesiniam bendradarbiavimui (stažuotės, mokomieji vizitai ir kt.).
	6. Informuoti Kolegiją apie atsiradusį Savivaldybės darbuotojų kvalifikacijos kėlimo, tyrimų atlikimo ir kitokį poreikį.
	7. Pagal galimybę remti Kolegiją ir jos studentus (stipendijos, laisvalaikio zonų įrengimas, propaguojant savąjį prekės ženklą, savojo prekės ženklo auditorijų – laboratorijų įrengimas ar esamų atnaujinimas ir kt.).
	8. Laikytis Lietuvos Respublikos asmens duomenų teisinės apsaugos įstatyme ir kituose asmens duomenų tvarkymą reglamentuojančiuose teisės aktuose numatytų nuostatų. Asmens duomenis galima perduoti tik tuo atveju, jei toks sutikimas gaunamas dėl konkretaus atvejo.

**III. SUTARTIES GALIOJIMAS IR KEITIMAS**

4. Sutartis yra terminuota ir galioja nuo jos pasirašymo dienos 3 metus.

5. Sutartis gali būti nutraukta Šalių susitarimu arba vienos Šalies iniciatyva, kitą Šalį apie tai įspėjus raštu ne vėliau kaip prieš vieną mėnesį.

6. Atsiradus sutartyje nenumatytų bendros veiklos sričių, sutartis gali būti papildyta ar pakeista raštišku abipusiu Šalių susitarimu, patvirtintu abiejų Šalių parašais ir antspaudais. Tai yra neatskiriama šios sutarties dalis.

**IV. KITOS SĄLYGOS**

7. Tarpusavio atsiskaitymai už visų rūšių darbą, susijusį su mokymu, konsultacijomis ir tyrimais, vykdomi pagal atskirus raštiškus susitarimus.

8. Šios sutarties sąlygos privalomos abiem sutarties Šalims, jos gali būti keičiamos tik raštišku Šalių susitarimu.

9. Ginčai, kylantys dėl sutarties sąlygų, sprendžiami derybomis, nesusitarus – Lietuvos Respublikos įstatymų numatyta tvarka.

10. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties Šaliai.

11. Sutarties įgyvendinimą Kolegijoje koordinuoja (direktoriaus pavaduotojas strateginei plėtrai Remigijus Kinderis, r.kinderis@kvk.lt, +370 659 67 261).

12. Sutarties įgyvendinimą Savivaldybėje koordinuoja Plungės rajono savivaldybės administracijos Švietimo, kultūros ir sporto skyriaus vedėjas Gintautas Rimeikis, el. p. gintautas.rimeikis@plunge.lt, tel. (8 448) 73 155 (kontaktai Kolegijai siųsti aktualią informaciją).

**V. ŠALIŲ ADRESAI, REKVIZITAI**

|  |  |
| --- | --- |
| Klaipėdos valstybinė kolegija  | Plungės rajono savivaldybė |
| Jaunystės g. 1, LT-91274 Klaipėda | Vytauto g. 12, LT-90123 Plungė |
| Tel.: (8 46) 489 132, 8 655 59 152Faks. (8 46) 314 575 | Tel. (8 448) 73 166Faks. (8 448)71 608  |
| El. p. info@kvk.lt  | El.p. savivaldybe@plunge.lt |
| Banko rekvizitai:A. s. LT47 7300 0100 7417 9087 | Banko rekvizitai:A. s. LT12 4010 0430 0002 0046 |
| bankas „Swedbank“, AB, kodas 73000 | bankas Luminor, AB, kodas 40100 |
| PVM mokėtojo kodas LT119680515 | PVM mokėtojo kodas |
| Kodas 111968056 |  |
| Direktorė\_\_\_\_\_\_\_\_\_\_\_\_\_\_\_\_\_\_\_Gražina Markvaldienė | Savivaldybės meras\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Audrius Klišonis |
|  (parašas) |  (parašas) |
| A. V.  | A. V. |
| Data | Data |

Teisės aktų projektų numatomo teisinio

reguliavimo poveikio vertinimo rezultatų pateikimo tvarkos aprašo

priedas

**PLUNGĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS RAJONO SAVIVALDYBĖS IR KLAIPĖDOS VALSTYBINĖS KOLEGIJOS BENDRADARBIAVIMO SUTARTIES PROJEKTUI“** |
| 2019 m. spalio 3 d. |
| Plungė |

**1. Parengto teisės akto projekto tikslas –** sudaryti sąlygas pasirašyti Bendradarbiavimo sutartį su Klaipėdos valstybine kolegija.

**2. Teisės akto projekto esmė**, **rengimo priežastys ir motyvai.**

Pasirašyta Bendradarbiavimo sutartis sudarys galimybę Šalims perduoti įgytą gerąją patirtį, sukauptas žinias bei aktualią informaciją. Savivaldybė turės galimybę Kolegiją informuoti apie rinkos pokyčius, specialistų poreikį bei verslo vystymosi tendencijas (dalyvauti diskusijose ir kituose renginiuose), dalyvauti rengiant ir tobulinant Kolegijos studijų programas, o Kolegija turės galimybę supažindinti su vykdomais taikomaisiais moksliniais tyrimais ir jų rezultatais, bus galimybė Kolegijos studentams atlikti praktikas savivaldybės įstaigose.

 **3. Lėšų poreikis (jeigu teisės aktui įgyvendinti reikalingos lėšos**). Papildomų lėšų nereikės.

**4. Laukiami rezultatai.** Pasirašyta Bendradarbiavimo sutartis su Klaipėdos valstybine kolegija leis plėtoti bendradarbiavimą bei prisidėti prie darnaus regiono ir rajono vystymo.

**5. Kita svarbi informacija.**

**6. Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *Korupcijai įtakos neturės* | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vyr. specialistėVilma Ruginytė